**ADUNAREA GENERALA EXTRAORDINARA A ACTIONARILOR**

**LUCEAFARUL S.A. BACAU**

PRIMA CONVOCARE: 04.04.2019

A DOUA CONVOCARE: 05.04.2019

**MATERIAL INFORMATIV**

aferent problemelor supuse adunarii generale extraordinare a actionarilor

1. ORDINEA DE ZI
2. Aprobarea reducerii capitalului social al Societatii LUCEAFARUL SA, în temeiul art. 207 alin. 1, lit. c) din Legea nr. 31/1990 privind societățile și conform articolului 9 din Actul Constitutiv al Societatii LUCEAFARUL SA, de la 678.182,50 lei la 488.270,00 lei, respectiv cu suma de 189.912,50 lei, prin reducerea numărului de acțiuni de la 271.273 la 195.308 ca urmare a anularii unui numar de 75.965 actiuni proprii dobandite de catre societate.
3. Aprobarea modificării articolului 6 din Actul Constitutiv al Societatii LUCEAFARUL SA ca urmare a reducerii capitalului social. Acesta va avea urmatorul continut:

„Societatea LUCEAFARUL SA are un capital social 488.270,00, subscris si varsat de acționari în întregime, împărțit în 195.308 acţiuni nominative, ordinare, cu o valoare nominală de 2,50 lei fiecare, emise în formă dematerializată și evidențiate prin înscriere în registrul acționarilor.”

1. Împuternicirea dlui Bîliş Ion-Iustin, cetăţean român, identificat cu CI seria XC nr. 844631, eliberată de SPCLEP Bacău la data de 15.03.2012, să îndeplinească toate formalitatile cerute de lege pentru inregistrarea hotararilor adoptate de AGEA la Oficiul Registrului Comerţului.
2. Aprobarea datei de 24 aprilie 2019 ca „*dată de înregistrare*” pentru a servi la identificarea acţionarilor care beneficiază de alte drepturi şi asupra cărora se răsfrâng efectele hotărârilor Adunării.
3. Aprobarea datei de 23 aprilie 2019 ca „*ex date*”, respectiv data anterioară datei de înregistrare la care instrumentele financiare obiect al hotărârilor organelor societare se tranzacţionează fără drepturile care derivă din hotărâre.

2.PROCEDURI DE VOTARE SI DE NUMARARE A VOTURILOR, STRUCTURA ACTIONARIATULUI

 Adunarea generala va alege, dintre actionarii prezenti, 1 pana la 3 secretari, care vor verifica lista de prezenta a actionarilor, indicand capitalul social pe care il reprezinta fiecare, procesul-verbal intocmit de secretarul tehnic pentru constatarea numarului actiunilor depuse si indeplinirea tuturor formalitatilor cerute de lege si de actul constitutiv pentru tinerea adunarii generale.

 Unul dintre secretari intocmeste procesul-verbal al sedintei adunarii generale.

 Presedintele va putea desemna, dintre angajatii societatii, unul sau mai multi secretari tehnici, care sa ia parte la executarea operatiunilor prevazute de lege.

 Structura actionariatului

**-lei-**

|  |  |  |  |  |  |
| --- | --- | --- | --- | --- | --- |
| **Nr.****crt.** | **Actionari** | **Numar de actiuni** | **Valoare nominala/ actiune** | **Valoarea nominala a****actiunilor** | **Pondere in total capital social (%)** |
| **1** | CHITAC VASILE | **167.882** | 2,50 | 419.705,00 | **61,8867** |
| **2** | LUCEAFARUL S.A. | **75.965** | 2,50 | 189.912,50 | **28,0032** |
| **3** | Alti actionari | **27.426** | 2,50 | 68.565,00 | **10,1101** |
|  | **TOTAL** | **271.273** | 2,50 | 678.182,50 | **100,00000** |

Structura drepturilor de vot

**-lei-**

|  |  |  |  |  |  |
| --- | --- | --- | --- | --- | --- |
| **Nr.****crt.** | **Actionari** | **Drepturi****de vot** | **Valoare nominala/ actiune** | **Valoarea nominala****a actiunilor** | **Pondere in total capital social (%)** |
| **1** | CHITAC VASILE | **167.882** | 2,50 | 419.705,00 | **85,9576** |
| **2** | Alti actionari | **27.426** | 2,50 | 68.565,00 | **14,0424** |
|  | **TOTAL** | **195.308** | 2,50 | 488.270,00 | **100,00000** |

 Pentru validitatea deliberarilor adunarii generale extraordinare este necesara:

 - la prima convocare, prezenta actionarilor deținând trei cincimi din din numarul total de drepturi de vot, iar hotararile sa fie luate cu votul unui numar de actionari care sa reprezinte cel putin jumatate din din numarul total de drepturi de vot;

 - la convocarile urmatoare, prezenta actionarilor reprezentand jumatate din numarul total de drepturi de vot, iar hotararile sa fie luate cu votul unui numar de actionari care sa reprezinte cel putin două cincimi din numarul total de drepturi de vot.

La adunarea generala a actionarilor au dreptul de a participa si vota doar cei care au calitatea de actionari inscrisa in Registrul actionarilor la data de referinta de **22.03.2019.** Accesul actionarilor este permis prin simpla proba a identitatii acestora. Participarea la lucrarile adunarii generale se va face direct sau prin reprezentanti pe baza de procura speciala.

Actionarii fara capacitate de exercitiu, precum si actionarii persoane juridice pot fi reprezentati prin reprezentantii lor legali, care, la randul lor, pot acorda procura altor persoane.

Formularele de procuri speciale se pot obtine prin descarcare de pe website-ul Societatii, [www.luceafarul.ro](http://www.luceafarul.ro) sau de la adresa Societatii din loc. Bacau, Str. Nicolae Balcescu nr. 3, judetul Bacau.

Dupa completarea si semnarea lor, un exemplar original al procurii speciale se va depune la adresa sediului Societatii din Bacau, Str. Nicolae Balcescu nr. 3, judetul Bacau, pana la data de **02.04.2019** ora 11.00, un exemplar va fi inmanat imputernicitului, cel de-al treilea exemplar ramanand la actionarul reprezentat. Procurile vor putea fi transmise si prin e-mail la adresa **office@luceafarul.ro** de asemenea pana la data de **02.04.2019**, ora 11.00. In acest din urma caz, procura va trebui sa aiba atasata o semnatura electronica extinsa.

Procurile generale se depun la / transmit Societatii in termenul si modalitatile sus-mentionate, in copie, cuprinzand mentiunea „*conform cu originalul*” si semnatura reprezentantului. Conform legii, acţionarul poate acorda o procura generala valabila pentru o perioada care nu va depaşi 3 ani, permiţand reprezentantului sau a vota in toate aspectele aflate in dezbaterea adunarilor generale ale acţionarilor a uneia sau mai multor societaţi identificate in procura, inclusiv in ceea ce priveşte acte de dispoziţie, cu condiţia ca imputernicirea sa fie acordata de catre acţionar, in calitate de client, unui intermediar, sau unui avocat.

Procurile generale, inainte de prima lor utilizare, se depun la Societate cu 48 de ore inainte de adunarea generala, in copie, cuprinzand menţiunea conformitaţii cu originalul sub semnatura reprezentantului. Copii certificate ale imputernicirilor sunt reţinute de Societate, facandu-se menţiune despre aceasta in procesul-verbal al adunarii generale.

Acţionarii nu pot fi reprezentaţi in adunarea generala a acţionarilor pe baza unei procuri generale de catre o persoana care se afla intr-o situaţie de conflict de interese ce poate aparea in special in unul dintre urmatoarele cazuri: (a) este un acţionar majoritar al Societaţii sau o alta entitate controlata de respectivul acţionar; (b) este membru al unui organ de administrare, de conducere sau de supraveghere al Societaţii, al unui acţionar majoritar sau al unei entitaţi controlate, conform celor prevazute la lit. a); (c) este un angajat sau un auditor al Societaţii ori al unui acţionar majoritar sau al unei entitaţi controlate, conform celor prevazute la lit. a); (d) este soţul, ruda sau afinul pana la gradul al patrulea inclusiv al uneia dintre persoanele fizice prevazute la lit. a)-c).

Reprezentantul numit prin procura generala nu poate fi substituit de o alta persoana. In condiţiile in care persoana imputernicita este o persoana juridica, aceasta poate sa işi exercite mandatul primit prin intermediul oricarei persoane ce face parte din organul de administrare sau conducere sau dintre angajaţii sai.

In plus, actionarii isi vor putea exprima votul si prin corespondenta. Buletinele de vot prin corespondenta se pot obtine prin descarcare de pe website-ul Societatii, [www.luceafarul.ro](http://www.luceafarul.ro) sau de la sediul Societatii din localitatea Bacau, Str. Nicolae Balcescu nr. 3, judetul Bacau. Modul in care acestea trebuie completate si transmise Societatii este detaliat in Regulamentul privind votul prin corespondenta, atasat ca Anexa 1 la prezentul Material Informativ.

Buletinele de vot prin corespondenta trebuie sa ajunga la adresa mentionata in convocator cel mai tarziu la data de **02.04.2019,** ora 11.00. In orice caz, avand in vedere posibilitatea completarii ordinii de zi ca urmare a solicitarilor actionarilor care detin impreuna cel putin 5% din capitalul social, ordinea de zi actualizata (daca va fi cazul) urmand a fi publicata cu cel mult 10 zile inainte de data Adunarii, recomandam ca buletinele de vot prin corespondenta sa nu fie transmise mai devreme de **19.03.2019**.

 Hotararile adunarii generale se iau prin vot deschis.

 Fiecare actiune confera actionarului dreptul la un vot.

 Dreptul la vot nu poate fi cedat.

 Votul secret este obligatoriu pentru alegerea membrilor Consiliului de Administratie, Directorului General si a auditorului financiar, pentru revocarea lor si pentru luarea hotararilor referitoare la raspunderea administratorilor.

 Hotararile luate de adunarea generala, in limitele legii sau a actului constitutiv, sunt obligatorii, chiar si pentru actionarii care nu au luat parte la adunare sau au votat contra.

 Daca la primul termen nu se intruneste cvorumul de participare cerut de lege, urmatoarea adunare generala extraordinara a actionarilor este convocata pentru data de **05.04.2019,** cu mentinerea ordinii de zi, in acelasi loc si la aceeasi ora si pentru actionarii inregistrati la aceeasi data de referinta.

3. DREPTURI ALE ACTIONARILOR SI MODALITATI DE INFORMARE

 Unul sau mai multi actionari reprezentand, individual sau impreuna, cel putin 5% din capitalul social, au dreptul de a introduce puncte pe ordinea de zi a adunarii generale, cu conditia ca fiecare punct sa fie insotit de o justificare sau de un proiect de hotarare propus spre adoptare de adunarea generala in termen de 15 zile de la data publicarii convocatorului si de a prezenta proiecte de hotarare pentru punctele incluse sau propuse spre a fi incluse pe ordinea de zi a adunarii generale, in termen de 15 zile de la publicarea convocatorului. Aceste drepturi pot fi exercitate numai in scris si pot fi transmise prin servicii de curierat la sediul societatii sau prin email la adresa office@luceafarul.ro. In acest din urma caz, va fi necesara atasarea semnaturii electronice extinse la mesajul aferent transmis Societatii.

 Fiecare actionar are dreptul sa adreseze intrebari privind punctele de pe ordinea de zi a adunarii generale. Intrebarile se pot transmite prin servicii de curierat la sediul societatii sau prin email la adresa office@luceafarul.ro.